Komuniké
Vláda Slovenskej republiky na svojej …… schôdzi dňa …………. 2003 prerokovala a schválila návrh Národného programu kvality SR na roky 2004 - 2008.
Úlohou tohto dôležitého materiálu bolo zhodnotiť vývoj a realizované aktivity v tejto oblasti na posledné roky. Zároveň si vzal za cieľ vytýčiť smer, ktorým by sa mala kvalita vo všetkých oblastiach života spoločnosti uberať v nasledujúcom období piatich rokov. Boli stanovené konkrétne úlohy pre Úrad pre normalizáciu, metrológiu a skúšobníctvo Slovenskej republiky, do ktorého kompetencie oblasť kvality spadá i pre členov Rady Národného programu kvality SR.
Slovenská republika dosiahla v ostatnom období veľmi dobré výsledky z hľadiska približovania sa vízii a cieľom Európskej charty kvality, to však neznamená, že v tomto procese už nie je, čo zlepšovať. Práve preto, že ide o dynamicky sa rozvíjajúcu oblasť, je stále potrebné hľadať nové myšlienky, postupy ako zaviesť kvalitu do nášho každodenného života.